**ΠΡΟΣΚΛΗΣΗ ΣΕ ΕΤΗΣΙΑ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΚΑΙ ΑΡΧΑΙΡΕΣΙΕΣ**

<https://www.ellinoethiopic.gr/prosklisi.gs.arxairesies-2024/>

**ΠΡΟΣ ΟΛΑ ΤΑ ΜΕΛΗ ΤΟΥ ΣΥΛΛΟΓΟΥ ΕΛΛΗΝΩΝ ΑΙΘΙΟΠΙΑΣ (Σ.Ε.Α.)**

Σύμφωνα με τα άρθρα 33, 34 και 35 του ισχύοντος Καταστατικού του Συλλόγου Ελλήνων Αιθιοπίας, κατόπιν της από 15/12/2023 απόφασης του Διοικητικού Συμβουλίου του Συλλόγου Ελλήνων Αιθιοπίας, καλείστε την **Κυριακή 11 Φεβρουαρίου 2023** και ώρα **13:30-15:00**  σε **Ετήσια Τακτική Γενική Συνέλευση** που θα πραγματοποιηθεί στην Αίθουσα **«Δημητρίου Μαμαλίγκα»** του Σ.Ε.Α. (οδός Λουΐζης Ριανκούρ 42 – 44 , Αμπελόκηποι – Αθήνα) με τα παρακάτω αναλυτικά θέματα **ημερήσιας διάταξης**:

1. Έκθεση Πεπραγμένων του Δ.Σ. για τη χρήση της περιόδου 19/03/2023 έως 10/02/2024.
2. Οικονομικός Απολογισμός της χρήσεως από 01/01/2023 έως 31/12/2023.
3. Έκθεση ελέγχου της Εξελεγκτικής Επιτροπής της διαχειριστικής περιόδου του οικονομικού έτους 01/01/2023 έως 31/12/2023.
4. Έγκριση των διοικητικών πεπραγμένων και της οικονομικής διαχείρισης και απαλλαγή των μελών του Δ.Σ. από κάθε σχετική ευθύνη.
5. Έγκριση του Προϋπολογισμού 2024.
6. Εκλογή Εφορευτικής Επιτροπής για διενέργεια Αρχαιρεσιών.
7. Επίσης, σύμφωνα με τα άρθρα 21 και 36 του ισχύοντος Καταστατικού θα ακολουθήσει η διενέργεια **Αρχαιρεσιών** για την εκλογή νέου Διοικητικού Συμβουλίου από τις **15:00** ως τις **17****:00.**

Επειδή, για την επίτευξη απαρτίας, απαιτείται η παρουσία του **ημίσεως και πλέον** του συνόλου των **ταμειακά εντάξει μελών**, παρακαλείσθε να προσέλθετε οπωσδήποτε σε αυτή τη Γενική Συνέλευση, διότι ΕΑΝ δεν υπάρξει απαρτία τότε, η Γενική Συνέλευση θα γίνει την **επόμενη Κυριακή 18 Φεβρουαρίου 2024, και ώρα 13:30, στον ίδιο χώρο, με τα ίδια θέματα ημερησίας διάταξης.** Στην περίπτωση αυτή, η Γενική Συνέλευση θα θεωρηθεί ότι βρίσκεται σε απαρτία, ανεξάρτητα από τον αριθμό των ταμειακά εντάξει μελών που θα παρευρεθούν.

**Σημείωση 1:**  Επίσης, σύμφωνα με το άρθρο 13 κάθε τακτικό μέλος μπορεί **μόνο και αυστηρά με** **έγκυρη** εξουσιοδότηση να εκπροσωπήσει **μέχρι δύο** τακτικά και ταμειακά εντάξει μέλη. Σημειώστε ότι η **έγκυρη εξουσιοδότηση**  θα πρέπει να είναι: **(α)** θεωρημένη από επίσημη ελληνική αρχή:

(ή .gov.gr, ή ΚΕΠ, ή αστυνομία) ή **(β)** να έχει σταλεί από το email του εξουσιοδοτούντα στο email του συλλόγου: [ellinoethiopic@gmail.com](mailto:ellinoethiopic@gmail.com). Στην ιστοσελίδα παρατίθεται υπόδειγμα εξουσιοδότησης.

**Σημείωση 2:**  **Αιτήσεις για νέες εγγραφές** μελών μπορεί να υποβληθούν έως 10 μέρες πριν την ετήσια τακτική Γ.Σ., δηλαδή **ως τις 31 Ιανουαρίου 2024**. Παράλληλα σας προτρέπουμε **να τακτοποιήσετε τις συνδρομές σας έγκαιρα**, ώστε **να καταρτισθούν οι σχετικοί κατάλογοι των ταμειακά εντάξει μελών.**

**Σημείωση 3**: **Της Γενικής Συνέλευσης** θα προηγηθεί στις**12:00 - 13:00 η κοπή της Πρωτοχρονιάτικης πίτας**. Θα γίνει διάλλειμα για την αποχώρηση των προσκεκλημένων.

**Σημείωση 4: Όσοι επιθυμούν να υποβάλλουν υποψηφιότητα για το Δ.Σ. ή την Εξ.Επ. προτρέπονται να το πράξουν, αποστέλλοντας την, στο παραπάνω email του συλλόγου, ως την Παρασκευή 9 Φεβρουαρίου 2024 – 12:00,** ώστε να φτιαχτούν τα ψηφοδέλτια και να αναρτηθούν στην ιστοσελίδα και τα γραφεία του Σ.Ε.Α.

**Σημείωση 5: Μετά την έναρξη της ψηφοφορίας στις 15:00 και αφού ψηφίσετε, θα μπορείτε εφόσον το επιθυμείτε, να αποχωρήσετε.**

**Δρ. Αλέξανδρος Γκρους Παρασκευή Μανουκάκη**

**Πρόεδρος Γενική Γραμματέας**